
РЕПУБЛИКА БЪЛГАРИЯ
	Министерство на околната среда и водите
	Предприятие за управление на дейносттите за опазване на околната среда

Д О К Л А Д

от контролна проверка по прилагане на екологичното законодателство


Обект: ПСОВ на гр. Видин с оператор „В и К - Видин” ЕООД, гр. Видин.
Дата на извършване на проверката: 25.03.2021 г.
Място на извършване на проверката: гр. Видин, Южна промишлена зона
Проверени компоненти и фактори на околната среда:
· Води
· Почви
· ОХВ
· Отпадъци

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условията в издадено от БДДР – Плевен разрешително за ползване на воден обект за заустване на отпадъчни води.
· Закон за почвите (ЗП).
· Наредба за реда и начина за оползотворяване на утайки от пречистването на отпадъчни води, чрез употребата им в земеделието.
· Закон за защита от вредното въздействие на химичните вещества и смеси (ЗЗВВХВС).
· Закон за управление на отпадъците (ЗУО) и подзаконовите нормативни актове.

Извършени дейности:
На 25.03.2021 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-55/22.03.2021 г. на директора на РИОСВ – Монтана се извърши комплексна проверка на място на обект: ПСОВ на гр. Видин с оператор „В и К - Видин” ЕООД, гр. Видин и беше съставен Констативен протокол № КПКД-17/25.03.2021 г.

Проверени са:
· ПСОВ
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по околна среда.

Констативна част:
ПСОВ – Видин пречиства смесен поток битово-фекални отпадъчни, промишлени отпадъчни и дъждовни  води от Канализационната система на гр. Видин. Технологията на пречистване се състои от механично пречистване (финна и средна решетки, пясъкозадържател, мазниноуловител), биологично пречистване (2 бр. биобасейни) и третично стъпало за отстраняване на фосфор. Към сграда решетки и сграда обезводняване има инсталирани станции за пречистване на въздуха.		
На площадката има изградена метанстанция, която е пусната в действие през месец ноември 2020 г., като към момента на проверката метанът се използва само за подгряване на утайките. Мазнините от мазниноуловителя и първичния утаител се събират в резервоара към сграда обезводняване, откъдето се подават към метантанка.						
1. Компонент „Води”
Община Видин е титуляр на издадено от БДДР – Плевен Разрешително за ползване на воден обект – р. Дунав за заустванете на отпадъчни води от експлоатацията на Канализационна система с ПСОВ на гр. Видин. Оператор на КС с ПСОВ на Видин е „В и К - Видин” ЕООД, гр. Видин. На изход ПСОВ е осигурено измерване на количеството зауствани отпадъчни води в р. Дунав. До пунктовете за собствен мониторинг на отпадъчните води на вход и изход ПСОВ е осигурен постоянен и обезопасен достъп за целите на контролния и собствения мониторинг. Операторът извършва собствен мониторинг с изискуемата честота, като анализите се извършват от акредитирана лаборатория. В РИОСВ – Монтана се представят данни от провеждания собствен мониторинг. За 2019 г. в инспекцията е представен доклад за изпълнение на условията в разрешителното за експлоатация на КС на гр. Видин в изискуемия срок. 
През 2020 г. от страна на органите на МЗ не са давани предписания да се извърши обеззаразяване на пречистените отпадъчни води чрез изграденото в ПСОВ – Видин устройство за UV за дезинфекция. Устройството е монтирано в канала за пречитени отпадъчни води преди пункта за пробовземане на пречистени отпадъчни води и преди заустването им в р. Дунав. При необходимост от обеззаразяване устройството може да бъде приведено в готовност за работа в кратък срок.					
Дейностите по обезвреждане и/или оползотворяване на утайките, образувани при дейността на пречиствателните станции и съоръжения за отпадъчни води се извършват в съответствие с изискванията на Закона за управление на отпадъците.				

2. Компонент „Почви”
Събирането, транспортирането и съхранението на утайките от ПСОВ се извършва в съответствие с изисванията на ЗУО. Предването на утайките се извършва въз основа на договор с неопределен срок между „В и К Видин“ ЕООД, гр. Видин и РДБО – Видин. Утайките са неопасни отпадъци, годни за използването им за рекултивация на нарушени, увредени или слабопродуктивни терени. Временното съхраняване на утайката се извършва на обособена бетонирана площадката в границите на терена. Дадени са указания при използването на утайките в селското стопанство да се спазват изискванията на Наредбата за реда и начина за оползотворяване на утайките от пречистването на отпадъчни води чрез употребата им в земеделието (обн. ДВ, бр. 63/2016 г.).  

3. Фактор „Отпадъци“
„В и К Видин” ЕООД, гр. Видин притежава безсрочен Регистрационен документ (РД), издаден от РИОСВ – Монтана, за дейност по предварителна обработка на утайка от пречистване на отпадъчните води и РД за дейност по събиране и транспортиране. Предварителна обработка на утайката чрез кондициониране и сушене се извършва съгласно условието, заложено в РД за дейност по предварителна обработка на утайката от пречистване на отпадъчните води. Съгласно условие от РД отпадъците се предават за обезвреждане на РДБО – Видин въз основа на актуален договор представен по време на проверката. Отпадъците се транспортират своевременно до РДБО-Видин със собствен транспорт. Транспортирането на събраните отпадъци се извършва по шосе с автомобилите, включени в издадения РД за дейности по събиране и транспортиране. 					
Смесените битови отпадъци, генерирани от бита на служителите и административната дейност се съхраняват в метални кофи тип „Мева“, които се обслужват от община Видин.	
Води се отчетност на количествата отпадъци в заверени от РИОСВ – Монтана отчетни книги за отпадъци. Има записи минимум веднъж месечно. Отбелязано е през кой календарен месец  не са образувани отпадъци, като са записани нулеви количества, датите на предаване на отпадъците.										Ръководителя на ПСОВ - Видин е уведомен, че съгласно чл. 48, ал.8 от Закона за управление на отпадъците от 01.01.2021 г. отчетносттта и представянето на информация, съгласно наредбите по чл. 13, ал. 1 и чл. 48, ал. 1 от ЗУО следва да се извършва чрез Национална информационна система за отпадъци, поддържана на Интернет страницата на Изпълнителната агенция по околна среда – София. Регистрацията в НИСО се извършва чрез квалифициран електронен подпис.		

4. По фактор ОХВ 
Дружеството е потребител по веригата на ХВС съгласно Регламент 1907/2006 г. При своята дейност дружеството употребява следните ХВС - натриева основа, класифицирана съгласно Регламент 1272/2008 г. като корозивна; железен трихлорид, класифициран съгласно Регламент 1272/2008 г. като корозивен; флокулант, който не е класифициаран като ОХВ и С. В метанстанцията се извършва анаеробна ферментация и се произвежда метан. Произведеният метан се съхранява в газхолдер за производство на ел. енергия за собствени нужди.							 
Представени са ИЛБ, отговарящи на изискванията на Приложения II на Регламент 1907/2006 г.  														 

5. По приложение на ЗОПОЕЩ
Дружеството извършва дейност по Приложение №1 на ЗОПОЕЩ, т. 3 „а“, за което се изиксва изготвяне и представяне на собствена оценка за възможни случаи на непосредствена заплаха за екологични щети и на случаи на причинени екологични щети съгласно изискванията на чл. 3, ал. 1 от Наредба №1/2008 г. за вида на превантивните и оздравителни мерки в предвидените случаи от ЗОПОЕЩ за предотвартяване и отстраняване на екологични щети и за минималния размер на разходите за тяхното изпълнение. По време на проверката такава не е представена.																
Заключение:
	Оператора изпълнява задължения си, които има в съответствие с екологичното законодателство по компонент „Почви” и „Води“ и фактори „ОХВ” и  „Отпадъци”.

От извършената проверката на оператора на ПСОВ – Видин е дадено предписание да се изготви и представи в РИОСВ – Монтана собствена оценка за възможни случаи на непосредствена заплаха за екологични щети и на случаи на причинени екологични щети за ПСОВ – Видин със съдържание съгласно Приложение №1 на Наредба №1/2008 г. за вида на превантивните и оздравителни мерки в предвидените случаи от ЗОПОЕЩ за предотвартяване и отстраняване на екологични щети и за минималния размер на разходите за тяхното изпълнение.

Приоритети за последваща контролна дейност:
· Законосъобразно управление на водите.
· Законосъобразно управление на почвите.
· Законосъобразно управление на отпадъците.

